CELEX: C2004/094/10
Language: el
Date: 2004-04-17 00:00:00
Title: Απόφαση του Δικαστηρίου (πέμπτο τμήμα) της 4ης Μαρτίου 2004 στην υπόθεση C-130/02 (αίτηση του Finanzgericht München για την έκδοση προδικαστικής αποφάσεως): Krings GmbH κατά Oberfinanzdirektion Nürnberg

17.4.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 94/6
            
         
      ΑΠΌΦΑΣΗ ΤΟΥ ΔΙΚΑΣΤΗΡΊΟΥ
   
   (πέμπτο τμήμα)
   της 4ης Μαρτίου 2004
   στην υπόθεση C-130/02 (αίτηση του Finanzgericht München για την έκδοση προδικαστικής αποφάσεως): Krings GmbH κατά Oberfinanzdirektion Nürnberg (1)
   
   (Κοινό Δασμολόγιο - Συνδυασμένη Ονοματολογία - Δασμολογική κλάση - Παρασκεύασμα με βάση εκχυλίσματα τσαγιού)
   (2004/C 94/10)
   Γλώσσα διαδικασίας: η γερμανική
   Στην υπόθεση C-130/02, με αντικείμενο αίτηση του Finanzgericht München (Γερμανία) προς το Δικαστήριο, κατ' εφαρμογήν του άρθρου 234 ΕΚ, με την οποία ζητήθηκε, στο πλαίσιο της διαφοράς που εκκρεμεί ενώπιον του αιτούντος δικαστηρίου μεταξύ Krings GmbH και Oberfinanzdirektion Nürnberg, η έκδοση προδικαστικής αποφάσεως, αφενός, ως προς την ερμηνεία της Συνδυασμένης Ονοματολογίας του Κοινού Δασμολογίου, όπως αυτή προκύπτει από τον κανονισμό (ΕΚ) 2031/2001 της Επιτροπής, της 6ης Αυγούστου 2001, που τροποποιεί το παράρτημα Ι του κανονισμού (ΕΟΚ) 2658/87 του Συμβουλίου για τη δασμολογική και στατιστική ονοματολογία και το κοινό δασμολόγιο (ΕΕ L 279, σ. 1), και, αφετέρου, ως προς το κύρος του κανονισμού (ΕΚ) 306/2001 της Επιτροπής, της 12ης Φεβρουαρίου 2001, για την κατάταξη εμπορευμάτων στη Συνδυασμένη Ονοματολογία (ΕΕ L 44, σ. 25), το Δικαστήριο (πέμπτο τμήμα), συγκείμενο από τους A. Rosas (εισηγητή), προεδρεύοντα του πέμπτου τμήματος, A. La Pergola και S. von Bahr, δικαστές, γενική εισαγγελέας: C. Stix-Hackl, γραμματέας: R. Grass, εξέδωσε στις 4 Μαρτίου 2004 απόφαση με το ακόλουθο διατακτικό:
   
               1)
            
            
               Από την εξέταση του δεύτερου ερωτήματος δεν προέκυψαν στοιχεία δυνάμενα να επηρεάσουν το κύρος του κανονισμού (ΕΚ) 306/2001 της Επιτροπής, της 12ης Φεβρουαρίου 2001, για την κατάταξη εμπορευμάτων στη συνδυασμένη ονοματολογία, καθόσον κατατάσσει στη διάκριση 2101 20 92 της Συνδυασμένης Ονοματολογίας του Κοινού Δασμολογίου, όπως αυτή προκύπτει από τον κανονισμό (ΕΚ) 2031/2001 της Επιτροπής, της 6ης Αυγούστου 2001, που τροποποιεί το παράρτημα Ι του κανονισμού (ΕΟΚ) 2658/87 του Συμβουλίου για τη δασμολογική και στατιστική ονοματολογία και το Κοινό Δασμολόγιο, τα προϊόντα που περιγράφονται στα σημεία 2 και 3 του περιλαμβανομένου στο παράρτημά του πίνακα.
            
         
               2)
            
            
               Η κατάταξη την οποία καθόρισε η Επιτροπή των Ευρωπαϊκών Κοινοτήτων με τον κανονισμό 306/2001, σε σχέση με τα εμπορεύματα των σημείων 2 και 3 του πίνακα που περιλαμβάνεται στο παράρτημα του κανονισμού αυτού, τυγχάνει ανάλογης εφαρμογής επί δύο μιγμάτων προοριζομένων για την παρασκευή ροφημάτων με βάση το τσάι, τα οποία αποτελούνται αμφότερα κατά 64 % από κρυσταλλική ζάχαρη και κατά 1,9 % από εκχύλισμα τσαγιού και νερό, στα οποία έχει προστεθεί, στην περίπτωση του ενός από τα δύο μίγματα, κιτρικό οξύ σε περιεκτικότητα 0,8 %.
            
         
      (1)  ΕΕ C 144 της 15.6.2002